b"\n_START_ARTICLE_\nBeWelcome\n_START_PARAGRAPH_\nBeWelcome er en g\xc3\xa6stgivertjeneste (eng. hospitality exchange) p\xc3\xa5 Internet. Brugerne af tjenesten kan tilbyde ubetalt g\xc3\xa6stfrihed, normalt i form af en eller flere overnatninger, eller omvendt s\xc3\xb8ge efter overnatningsmulighed hos en af de andre brugere. BeWelcome blev startet i 2007 og havde i begyndelsen af 2013 ca. 35.000 registrerede brugere. Et af tjenestens s\xc3\xa6rkender i forhold til andre g\xc3\xa6stgivertjenester er, at den drives af en almennyttig organisation og er baseret p\xc3\xa5 fri software.\n_START_SECTION_\nFunktioner\n_START_PARAGRAPH_\nDet er muligt at finde g\xc3\xa6stgivere uden at v\xc3\xa6re anmeldt som bruger. Til dette form\xc3\xa5l kan man bruge en s\xc3\xb8gefunktion med interaktivt landkort. Ved s\xc3\xb8gningen er der mulighed for at angive kriterier for bl.a. alder, sprogkundskab og stikord. Hver bruger har en profil (se screenshot til h\xc3\xb8jre) p\xc3\xa5 BeWelcome hvor der typisk er et brugerfoto, personlige oplysninger og praktiske oplysninger om hvad brugere kan (eller ikke kan) tilbyde overnattende g\xc3\xa6ster.\n_START_SECTION_\nOrganisation\n_START_PARAGRAPH_\nBeWelcome drives af den almennyttige foreningBeVolunteer, der har s\xc3\xa6de i Rennes, Frankrig. Foreningen koordinerer den frivilligt arbejdende community, der ikke kun betst\xc3\xa5r af foreningmedlemmer. Det er fastsat i vedt\xc3\xa6gterne, af community'ens arbejde skal forblive anvendt til ikkekommercielle form\xc3\xa5l._NEWLINE_Softwaren bag projektet (BW-rox) er fri software under GNU GPL-licens og open source.\n_START_SECTION_\nHistorie\n_START_PARAGRAPH_\nTjenesten blev startet i 2007 af community-medlemmer af en anden g\xc3\xa6stgivertjeneste (Hospitality Club). If\xc3\xb8lge deres egen fremstilling var grunden, at de ikke var tilfredse med magtstrukturen hos Hospitality Club, som var koncentreret om grundl\xc3\xa6ggeren Veit K\xc3\xbchne. De grundlagde derfor BeVolunteer med form\xc3\xa5let at skabe et demokratisk, transparent og ikkekommercielt organisatorisk grundlag for opbygningen af BeWelcome."